Mažoji šaškytė
Mažoji šaškytė (Melitaea aurelia) – pleštekių (Nymphalidae) šeimos drugys. Skraido birželio – liepos mėn. apydrėgnėse pievose, ganyklose. Vikšrai juodi, išmarginti baltais taškais ir gelsvomis dėmėmis. Mitybiniai augalai – gyslotis, kūpolis, veronika ir kt. Lėliukė pilka, su juodu raštu. Paplitusi Azijoje ir Europoje. Lietuvoje reta rūšis. Įrašyta į Lietuvos raudonąją knygą.